./data/phi0914/phi001/phi0914.phi001.perseus-lat2.xml
Titus Livius (Livy)
tribuni plebis * *  aliquot annos res populi               Romani domi militiaeque per hoc genus magistratus administratae sunt                item censores tune primum creati sunt  ager Ardeatibus populi iudicio               ablatus missis in eum colonis restitutus est  cum fame populus Romanus               laboraret, Sp  Maelius eques Romanus frumentum populo sua inpensa               largitus est et ob id factum conciliata sibi plehe regnum adfectans a C                Servilio Ahala magistro equitum iussu Quincti Cincinnati dictatoris               occisus est; L  Minucius index bove aurata donatus est  legatis               Romanorum a Fidenatibus occisis, quoniam ob rem publicam morte               occubuerant, statuae in rostris positae sunt  Cossus Cornelius tribunus               militum occiso Tolumnio, Veientum rege, opima spolia secunda retulit                Mam  Aemilius dictator censurae honorem, qui antea per quinquennium               gerebatur, anni et sex mensum spatio finiit; ob eam rem a censoribus               notatus est  Fidenae in potestatem redactae eoque coloni missi sunt;               quibus occisis Fidenates cum defecissent, ab Mam  Aemilio dictatore               victi sunt et Fidenae captae  coniuratio servorum oppressa est                Postumius tribunus militum propter crudelitatem ab exercitu occisus est                stipendium ex aerario tur primum militibus datum est  res praeterea               gestas adversus Volscos et Fidenates et Faliscos Continent